b'\n_START_ARTICLE_\nTeis\xc4\x97s informatika\n_START_PARAGRAPH_\nTeis\xc4\x97s informatika (teisin\xc4\x97 informatika) - tarpdisciplin\xc4\x97 sritis, apima tokius mokslus bei taikymo sritis kaip teis\xc4\x97, teis\xc4\x97s taikymas ir informatika. Kaip taikomoji praktin\xc4\x97 disciplina sprend\xc5\xbeia teis\xc4\x97s realizavimo metu kylan\xc4\x8dias problemas, palengvinant teisin\xc4\x99 ir su ja susijusi\xc4\x85 veikl\xc4\x85._NEWLINE_Teis\xc4\x97s informatika apima informacini\xc5\xb3 technologij\xc5\xb3 (informatikos) taikym\xc4\x85 teis\xc4\x97je, tokias sritis kaip elektronin\xc4\x97s erdv\xc4\x97s reguliavimas, teisini\xc5\xb3 ir technologini\xc5\xb3 mechanizm\xc5\xb3 derinimas, teisin\xc4\x97s duomen\xc5\xb3 baz\xc4\x97s, elektronin\xc4\x97 vald\xc5\xbeia, elektronin\xc4\x97 demokratija. Teis\xc4\x97s informatikai gimininga teis\xc4\x97 \xc5\xa1aka (ir mokslas) - informacini\xc5\xb3 technologij\xc5\xb3 teis\xc4\x97 (dar kitaip vad. informatikos teis\xc4\x97).\n_START_SECTION_\nLietuvoje\n_START_PARAGRAPH_\nLietuvoje veikia Lietuvos kompiuterinink\xc5\xb3 s\xc4\x85jungos Teisin\xc4\x97s informatikos sekcija (LIKS TIS) \xc4\xafkurta 1997 m., kuriai priklauso apie 20 nari\xc5\xb3, dirban\xc4\x8di\xc5\xb3 MRU, Matematikos ir informatikos institute. Teis\xc4\x97s informatika d\xc4\x97stoma ir pl\xc4\x97tojama universitetuose. Veikia VU Teis\xc4\x97s fakulteto Informatikos teis\xc4\x97s centras ir MRU Socialin\xc4\x97s informatikos fakultetas (anks\xc4\x8diau veik\xc4\x97 MRU Informatikos ir statistikos katedra, taip pat MRU Teisin\xc4\x97s informatikos katedra).'